text:
- TIOTAL
- "Balavil Hotel, Newtonmore" le Màiri Hedderwick
- EXTERNAL ID
- GB1796_D1101_2_25_42_05
- ÀITE
- Baile Ùr an t-Slèibh
- SGÌRE
- Bàideanach
- SIORRACHD/PARRAIST
- INBHIR NIS: Ceann a' Ghiùthasaich 's Innis
- CRUTHADAIR
- Mairi Hedderwick
- NEACH-FIOSRACHAIDH
- Lìonradh Thasglann na Gàidhealtachd
- AITHNEACHADH MAOINE
- 11547
- KEYWORDS
- sràidean
taighean-òsta
Dealbh de Thaigh-òsta Bhaile a' Bhile sa Phrìmh Shràid, Baile Ùr an t-Slèibh. Chaidh an togalach a dhealbhachadh le W.L. Carruthers agus chaidh a thogail ann an 1900.
Tha an obair seo bho chruinneachadh de dheilbh agus sgeidsichean leis an sgrìobhadair agus an neach-dhealbh mòr-chòrdte, Màiri Hedderwick. Tha ceangal air choreigin aca uile ri Baile Ùr an t-Slèibh agus tha mòran dhiubh cuideachd a' riochdachadh gèam iomain. Thathas nas eòlaich air Màiri Hedderwick mar ùghdar agus neach-dhealbh an t-sreath leabhraichean chloinne, Ceitidh Mòrag, air a bheil mòran measail.


c: text/html

text:
- TIOTAL
- Taobh a-staigh Cathair-eaglais an Naoimh Anndra, Inbhir Nis
- EXTERNAL ID
- PC_STAND_CATH_024
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- LINN
- 1890an
- AITHNEACHADH MAOINE
- 30020
- KEYWORDS
- eaglaisean
cathair-eaglaisean
ailtireachd eaglaisean
taobh a-staigh eaglaisean
ailtireachd
uinneagan
San dealbh seo chithear a' Chathair-eaglais, a' coimhead on Chòisir don chorp-eaglais. Chaidh suidheachain na còisire an suaipeadh ann an 1909 airson nan suidheachain a th' ann an-diugh mar chuimhneachan air an Easbaig Seumas Kelly. Chaidh an sgrìon agus na geataichean iarainn an toirt air falbh ann an 1923 agus chaidh sgàilean Carragh-cuimhne a' Chogaidh, a th' ann fhathast, a chur nan àite.
Tha an uinneag aig ceann an 'iar' na Cathair-eaglais (chan ann san iar a tha i da-rìribh ach aig a ceann an ear-thuath, a chionns gu robh cuingealachaidhean san làraich aig àm an togail a' ciallachadh nach gabhadh a togail leis an altair aig a ceann an ear) cho mòr ri gin sam bith de a seòrsa ann an Alba. Coltach ris a' ghloine dhathach gu lèir san eaglais, chaidh an uinneag a dhèanamh le Hardman o Bhirmingham. 'S e a cuspair "Our Lord in Glory at the Last Judgement", agus 's e cuimhneachan air an Easbaig Èdein on sgìire-Easbaig a bh' innte.

robotstxt: allowed

filter: keep


text:
PÀIRT chudromach de dh’eachdraidh na Gaidhealtachd se cunntaisean luchd-siubhail – mar as tràithe sann as cudromaiche. Sin an sgèile ris am measainn leabhar brèagha ùr, Travels in Scotland (1842) by J. G. Kohl, eadar-theangaichte ’s deasaichte le Ursula Cairns Smith agus J M Y Simpson (lulu.com, £10.88). Bhuineadh e do dh’ìre chlasaigeach an t-siubhail, ach b’ann air éiginn. Tha siud ri fhaicinn am modhan-siubhail ar laochain: bàta-smùide bho Bheul Feirste gu Glaschu, trèana gu Dùn Éideann, bàta-smùide gu Ceann Chàrdainn, sgoth gu Sruighlea, coidse tro Chraoibh agus Pheart gu Dùn Chailleann, gige gu Caisteal Bhealaich (bha Gàidhlig aig an fhear-iomain), air chois tro Chill Fhinn, Cheann Loch Éire, Bhoth Chuidir, na Troiseachan, Chalasraid (“Many people here can still understand Gaelic and their children still wear the kilt”) agus Bhaile an Dùin gu Drochaid Ailein, gige gu Sruighlea, coidse chun na h-Eaglaise Brice, trèana gu Dùn Éideann, coidse gu Carlisle.
Bha Johann Georg Kohl (1808–78) ’na sgrìobhadair-siubhail profeiseanta Gearmailteach a sgrìobh mu iomadh dùthaich. Tha siud follaiseach uaireannan. Mu smeuradh nan caorach le teàrr ’s le ìm, mar eisimpleir: “In the domestic management of every country in the world similar branches of activity and institutions are found; the native inhabitants give themselves enormous trouble over them because they regard them as indispensable, while in other countries nothing is known of them, yet nevertheless they successfully survive without them, without tarring and without rubbing.” Tha e uabhasach gu “adhartas”, ’s am measg nan duaisean aig Comann na Gaidhealtachd a tha e ag ainmeachadh le spéis tha “twenty guineas for a lotion for sheep which will protect them against the cold and damp of the Scottish climate as effectively as does rubbing them with tar, yet at the same time will not harm the wool”.
Saoil an d’fhuair a’ chiad dup na fichead ginidh air an robh e cho airidh?
Tha ùidh nach beag aig Kohl ann an cànanan. Tha e faighneachd mun Ghàidhlig fad an t-siubhail, mar eisimpleir: “Potatoes, which like turnips have only recently been making significant progress in the Scottish Highlands, they call ‘puntaht’, probably the English word ‘patatoes’ [sic] distorted. The little pits that are seen beside every house here and in which they store their potatoes are called ‘Tohl-puntaht’. In English they are called ‘Patatoes’ pits’. Sugar, in English ‘Sugar’, has been changed by the Highland Scots into ‘Suchkars’.”
Anns a’ Cheannmhor aig bun Loch Tatha tha e tachairt ris a’ mhaighstir-sgoile Uilleam Armstrong, bràthair Raibeirt a chuir a-mach a’ chiad fhaclair Gàidhlig ann an 1822. Tha Uilleam a’ mìneachadh nach eil e a’ teagasg na Gàidhlig tuilleadh, oir chan eil muinntir ceann shìos an loch ga bruidhinn gach latha mar a bhà, ach gu bheil i beò ’s a’ breabadh mu cheann shuas an loch, ’s gu bheil maighstir-sgoile Chill Fhinn ga teagasg fhathast.
Air a shon sin, tha Kohl ag ràdh gu bheil a’ Ghàidhlig ’na “great hindrance to the dissemination of good education, which can only progress on the wings of the Norman-Saxon tongue . . . for a hundred reasons one must wish, however much it is to be regretted, that the extirpation of Gaelic should be completed as soon as possible, for the good of the people themselves.”
Car son a tha am beachd seo aige? Ged a tha iad beachdail air gach puing eile chan eil na deasaichean gar cuideachadh le seo, ach saoilidh mise gu bheil dà adhbhar ann, chan e “adhartas” a-mhàin ach “nàiseantachd” mar an ceudna. Ri linn ’s nach robh sa Ghearmailt ach dòrlach de stàitean beaga, bha Kohl ’na nàiseantach Gearmailteach, ’s bu bhuidhe dha. Thug na treubhan Gearmailteach buaidh air an Ìmpireachd Ròmanaich, tha e ’g ràdh, agus “these people, the Germanic tribes, conquered the Highlands of Scotland as well”. Ghabh e taobh na Beurla san t-srìth ris a’ Ghàidhlig a chionns gun robh a’ Bheurla ’na cànain Ghearmailteach. Tha am beachd seo follaiseach san ainm a th’ aige do Bheurla na h-Alba, “Germanic Scottish”.
Uile gu léir ma-tà chan eil teansa gum faiceadh e cus ceàrr anns na fuadaichean. Tha e cur 2 agus 2 còmhla ’s a’ dèanamh 5. “Perhaps there is no country in the world that has had, and still has, an oligarchy as powerful and as landed and as restricted in numbers as Scotland . . . it is regarded as a good thing . . . when well conducted sheep-grazing takes place of such a bad type of agriculture as is practised by the little cottage-dwellers of the Scottish Highlands.”
Ged tha sin mar sin, fhuair mi tarraing sa h-uile duilleig den leabhar. Ann an aon àite tha sinn ag ionnsachadh mu fhactaraidh ann an Glaschu a bha a’ deanamh an stuth-dathaidh cudbear á còinneach: gus am pròiseas a chumail dìomhair bha i cuartaichte le balla 10 troigh àrd ’s bha an luchd-obrach gu léir ’nan Gaidhil gun Bheurla! An àit’ eile tha Kohl a’ cur air shùilean dhuinn gun robh tàillearan air Ghaidhealtachd cho luachmhor do luchd-siubhail ’s a bha iad do choimhearsnachdan – “they are usually talkative and good travelling companions through dreary countryside”.
Oh, agus cheap mi aon rud nach do cheap na deasaichean, sgoinneil ’s gu bheil an obair aca. Tha Uilleam Armstrong a’ tabhann Snufchen Tabac do Khohl ’s tha iadsan ag ràdh, “This phrase is neither Scots nor English.” Rud a tha fìor, oir se th’ ann ach Gàidhlig: snaoisean tombac’!
MA tha leabhraichean beaga sàmhach mu àiteachan beaga sàmhach a’ còrdadh riut, gheibh thu tlachd nach beag á On Foot through Clydesdale le Iain C Lees (Birlinn, £9.99). Thàinig e a-mach an toiseach ann an 1932, ’s tha Birlinn air ath-chlò-bhualadh a-cheart mar a bhà e. Tha mi air leth measail air leabhraichean on linn sin; tha iad a’ coimhead ceart, gun arraghlòir, gun chleasan, gun fhaoineas.
Tha mi rud beag mì-riaraichte ris an tiotal ge-tà. Bha cho math do Mhàrtainn Màrtainn On Foot through the Western Islands a ghabhail air an leabhar aigesan. Ao-coltach ri iomadh documentary air TBh, chan eil an t-ùghdar ga chur fhéin am meadhan ghnothaichean. Se bailtean Dail Chluaidh, am muinntir ’s an eachdraidh, a tha romhainn, ’s ma nochdas an t-ùghdar bho àm gu àm, sann a dh’innse dhuinn mu rud iongantach a dh’éirich dha, no mu chòmhradh inntinneach a bh’ aige.
Tha an stoidhle sìmplidh agus drol. “If history does not record that the Romans planted orchards in the Clyde valley, it is probably an oversight.” Agus mu Bhurnfoot, faisg air Lannraig: “The village is one-sided, but why it should be labelled one-eyed I do not know. The adjective, first used by a pedlar who said the villagers could not appreciate a bargain when he offered them one, certainly does not apply to its present inhabitants, who possess the usual number of eyes, and use them as effectively as do their fellows.”
Bha Iain C Lees (fìor ainm John Lees Carvel, 1895–1959) ’na naidheachdair air an Scottish Daily Express agus a-rithist an London Evening Star. Tha e comasach air stòiridh mhath innse. Leithid mu fhear a chaill obair mar shaor ’s a chaidh ’na lannsair ainmeil. Neo mun àm a thàinig arm a’ Phrionnsa Teàrlach tro Lesmahagow. Bha na Gaidhil diombach ris an àite leis mar chaidh Dòmhnallach Cheann Loch Mùideart a chur an greim ann. Mhaoidh iad a sgrios, ach leig fear a mhuinntir a’ bhaile air gun robh arm Chumberland dìreach air an cùl, ’s tharraing iad ás gun dàil. Saoil a bheil fìrinn sam bith ann?
Uile gu léir, tha On Foot through Clydesdale gar toirt air ais gu linn air dùthaich na h-Alba nuair bu chaol na ròidean ’s bu leathann na cuimhneachain. “East Kilbride is beyond the top of the hill on which Mains Castle stands. I like this old village whose streets run in all directions. I like particularly its old houses, and above all I like the gargoyles which peer down from the eaves.”


text:
Màiri Mhòr nan Òran
Rugadh Màiri Mhòr nan Òran (1821 - 1898), no Màiri Nic a' Phearsain, no Màiri Nighean Iain Bhàin, ann an Sgèabost san Eilean Sgiathanach. Chuir i seachad a h-òige anns an Eilean Sgitheanach agus ann an 1848 phòs i Isaac Mac a' Phearsain, greusaiche à Inbhir Nis, agus chaidh i a dh'fhuireach còmhla ris anns a' bhaile. Bha sianar chloinne aca. Ann an 1871 chaochail Isaac agus chaidh Màiri a dh'obair na banaltruim.
'S ann ri linn na h-obrach seo, a-rèir na bàrdachd aice, a chaidh a chur as leth Màiri gun do ghoid i aodach boireannaich a bh' air ùr-bhàsachadh agus a chaidh a cur don phrìosan airson còrr is mìos. Chaidh dearbhadh as dèidh làimh gun robh Màiri neo-chiontach ach cha d'fhuair i seachad air an tàmailt airson ùine mhòr agus bha i air a gluasad gu bàrdachd a dhèanamh mun eucoir a rinneadh oirre agus air iomadach cuspair eile.
Dh'fhàg Màiri Inbhir Nis goirid às dèidh seo agus chaidh i a dh'fhuireach ann an Glaschu. Rinn i trèanadh foirmeil an sin mar bhanaltram agus mar bhean-ghlùine. Bha i ainmeil a-measg Ghàidheil Ghlaschu leis mar a bhiodh i a' frithealadh chèilidhean agus tachartasan mòra Gàidhealach eile anns a' bhaile. Rinn i grunn òran ainmeil mu na cruinneachaidhean seo, nam measg 'Camanachd Ghlaschu' agus 'Deoch-shlàinte Gàidheil Ghrianaig'.
Tha an t-uamhas de dh'òrain Màiri a-mach air bòidhchead an Eilein Sgitheanaich agus air na h-atharrachaidhean a bha air tighinn air an àite. Tha tòrr aca seo gan seinn fhathast, leithid 'Nuair a bha mi òg', 'Eilean a' Cheò' agus 'Soraidh leis an Àite'. Bhiodh i a' tilleadh dhachaigh tric fhad 's a bha i a' fuireach aig deas agus mu dheireadh chaidh i air ais a dh'fhuireach, an toiseach ann an Os agus an uair sin ann an Sgèabost. Bha i gu mòr an sàs ann an Strì an Fhearainn agus bhiodh i a' frithealadh choinneamhan chroitearan agus a' dèanamh agus a' gabhail òran-brosnachaidh dhaibh. Nam measg seo tha 'Coinneamh nan Croitearan', 'Brosnachadh nan Gàidheal' agus 'Òran Beinn Lì'.
Chaochail Màiri ann am Port Rìgh ach tha i air a h-adhlacadh ri taobh a cèile ann an Inbhir Nis.
'Màiri Mhòr nan Òran', deasaichte le Dòmhnall E Meek (Gairm, 1977)
'An Introduction to Gaelic Poetry', le Ruairidh MacThòmais (Dùn Èideann, 1990)


text:
Brùth air an dealbh gus slideshow fhaicinn.
Mu mo dheidhinn
Fàilte chridheil ort Tha mi 47 bliadhna a dh'aois, tha mi pòsta 's tha mi a' fuireach ann an Inbhir Narann. Tha e a' còrdadh rium a bhith sgrìobhadh beagan Gàidhlig. Tha mi fhathast ag ionnsachadh 's mar sin dheth, cha bhi a h-uile càil buileach ceart: nì mi mearachdan! Co-dhiù ma tha greiseag agad - thig a-steach!
Tuilleadh mu dheidhinn Gràisg
Feumaidh tu a dhol ann gun dàil, 's e bhideo air leth a th' innte!
An toigh leat a bhith sgrìobhadh? Carson nach tòisich blog Gàidhlig?
Ceanglaichean
-
- Reul Chearbach Air Chuairt
Am faca tu fhathast e?
Stuth eile a sgrìobh mi
- Tuilleadh bhon òraid Rab Dunbar
- Oraid Rab Dunbar - OGE - 14 Dùbhlachd 2010
- Inbhir Narann aig briseadh an latha
- Na Geamaichean Gaidhealach Inbhir Narann 2010
- Aonghas Phàdraig Caimbeul agus Meg Bateman aig Fèi...
- Mygaelic.com - Art ga dhìon – Gaelic Guerrilla ga...
- Inbhir Narann fo Thighearnas a’ Co-op
- Am plana leasachaidh air feadh na Gàidhealtachd ga...
- Na speuran os cionn Inbhir Narann a-nochd
- Stad-grian sona dhuibh uile
Ùr agus uabhasach fhèin feumail: Podcasts sa Ghàidhlig
- Gaelcast
- Leabhraichean aig Clann Tuirc
- Comhairle nan Leabhraichean
- Cosmonot
- An Gàidheal Ùr
- Am Peursa
- "Cothrom" (Clì Gàidhlig)
- Ùr-sgeul
- Comhairle nan Eilean Siar
'Cha dèan brògan tioram iasgach'
Ceanglaichean eile far a bheil sgriobhaidh sa Ghàidhlig ri fhaighinn
‘Is fad' an abhainn air nach fhaighear ceann.’
‘Is tric a bheothaich srad bheag teine mòr.’
‘Is beò na h-eòin, ged nach seabhagan uil’ iad.’


text:
Country
England Morocco Nepal Scotland Switzerland Tanzania Wales
Crag
An Teallach An Teallach - Bidein a'Ghlas Thuill An Teallach - Sgurr Fiona Aonach Eagach - Sgor nam Fiannaidh Aonach Mor Ardheslaig Beinn a'Bheithir - Sgorr Dhearg Beinn a'Bheithir - Sgorr Dhonuill Beinn Eighe Beinn Eighe - Ruadh-stac Mor Ben Lomond Ben Macdui Ben Nevis Ben Starav Bidean nam Bian Black Crag (Wrynose) Blencathra (aka Saddleback) Braeriach Brimham Rocks Bruach na Frithe Buachaille Etive Beag - Stob Coire Raineach Buachaille Etive Beag - Stob Dubh Buachaille Etive Mor Buachaille Etive Mor - Sgor na Broige Buachaille Etive Mor - Stob Dearg Cairn Gorm Cairn Toul Cam Crags Borrowdale Carn a'Mhaim Carnedd Moel Siabod Clogwyn y Ddysgl Coire an t'Sneachda Craig Bwlch y Moch (Tremadog) Craig Lloer Craig Pant Ifan (Tremadog) Crib Goch Crinkle Gill Cyrn Las Forcan Ridge Gearr Aonach, North Face Gillercombe Glyder Fach Harrison Stickle Helvellyn - Red Tarn Cove Idwal Slabs (aka Cwm Idwal) Intake Ridge/Glaciated Slab Kinder Southern Edges La Luette Lagginhorn Liathach Liathach - Mullach an Rathain Liathach - Spidean a'Choire Leith Little Blake Rigg Llech Ddu (Black Slab) Long Scar Meall Dearg Mera Peak Milestone Buttress Mont Blanc de Chelion Mount Kilimanjaro Mullach nan Coirean Nantlle Pavey Ark Pigne d'Arolla Raven Crag (Langdale) Seathwaite Upper Slabs Sgor an Lochain Uaine Sgor na h-Ulaidh Sgorr Dhearg Sgurr a' Bhastier Sgurr a'Mhaim Sgurr An Fheadain Sgurr na Banachdich Sgurr nan Gillean Sourmilk Gill Stac Pollaidh Stob Ban Stob Ban Stob Coire nan Lochan Stob Coire Sgreamhach Tarn Beck, Duddon Valley. Tarn Crag (Langdale) The Devil's Point The Saddle Toubkal Tryfan Tryfan Fach (Little Tryfan) Twistleton Scars Weissmies Windgather Rocks Y Garn
Discipline
Alpine Scrambling Trad Winter
Partner
Mrs MB, Matt, Rob, Jane Mrs Mountainbagger Mrs Mountainbagger, Rachael Mrs Mountainbagger, Rob, Walter Neil Nick Rob
Year
2004 2005 2006 2007 2008 2009 2010 2011 2012 2013


text:
- TIOTAL
- Companaidh Iasgach Bhradain na Gàidhealtachd an Iar - litir gu neach-obrach aca, 1953
- EXTERNAL ID
- HCD_DAVIDBANKS_110
- DEIT
- 13 An Dàmhair 1953
- LINN
- 1950an
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 1431
- KEYWORDS
- gnìomhachas an iasgaich
iasgach a' bhradain mara
bradan
gnìomhachas a' bhradain
iasgach a' bhric
breac
iasgach le lìon
Chaidh an litir seo a sgrìobhadh le Seumas Banks gu fear den luchd-obrach aige a bh' aig iasgach a' bhradain-mara, Gilbeart Owen, a bha ag iasgach o stèisean bhradan a' Bhail' Meadhanaich sa Bhràighe san Eilean Sgitheanach. Bha Mgr Owen an dèidh sgrìobhadh gu Banks, ag innse dha gu robh e air obair ùr a lorg 's nach biodh e a' tilleadh don iasgach an ath sheusan. Ged a bhiodh Banks a' fastadh dhaoine an siud 's an seo tro mhìosan a' gheamhraidh airson obair shònraichte, leithid càradh lìn no a' gearradh deigh don taigh-deighe, bhiodh a' chuid a bu mhotha den luchd-obrach aige ag obair ann am mìosan an t-samhraidh a-mhàin. Cha robh e furasta do dhuine sam bith obair làn-ùine fhaighinn, 's mar sin nan nochdadh e, bhiodh duine ga ghabhail.
Bha Owen air obair fhaighinn le Diatomite Albannach Earr. Bha Diatomite air a mhèinneadh ann an Loch Cuithir, trì mìle air falbh on chost aig Leathallt air Rubha Throndairnis. Bhiodh an diatomite ga ghiùlan air rèile bheag iarainn don chost 's an uair sin a' dol air adhart gu deasachadh. 'S e Diatomite grùid a tha dèanta o mheanbh bharraig-uaine (no 'algae') a bha beairteach ann an soileaga (silica). Chaidh a chleachdadh gu malairteach a' dèanamh pùdar-gnùise, stuth lìonaidh agus dìonadh-on-teine. Chaidh Diatomite a mhèinneadh an seo an toiseach eadar 1886 agus 1904. Dh'fhuiling an gnothachas tro stiùireadh aineolach, duilgheadasan san dèanamh agus siostaman còmhdhail a bha neo-èifeachdach. An dèidh grunn bhliadhnaichean nuair nach deach mèinneadh sam bith a dhèanamh, ruith an gnìomhachas a-rithist eadar 1951 agus 1961, ach le glè bheag pàighidh do luchd an airgid, agus mu dheireadh dhùin e gu buileach.
Cha do shuidh iasgach a' bhradain agus oibrichean an diatomite còmhla ro shocair fad na h-ùine agus na h-iasgairean a' gearan gu robh am mèinneadh a' tilgeil salchair a-steach don abhainn a' fàgail rud dearg sa bhàgh agus a' milleadh glacadh an èisg san sgìre. Ach dh'aithnich Banks cho luachmhor 's a bha obair làn-ùine do Owen agus ghuidh e soirbheachas dha.
West Highland Salmon Fisheries Co Ltd (Companaidh Iasgach Bhradain na Gàidhealtachd an Iar Earr.)
Ann an 1944 cheannaich Seumas Banks & Mic, Peairt, màl iasgaich a' bhradain aig Oighreachd Chille Mhoire san Eilean Sgitheanach, bho A Powrie & Co, agus chuir e air bhonn a' West Highland Salmon Fisheries Co Ltd' (Companaidh Iasgach Bhradain na Gàidhealtachd an Iar Earr.) gus am màl obrachadh. Chùm an companaidh a' dol gu ruig 1962 nuair a chaidh a reic gu Coinneach MacMhathain, Port Rìgh.
Nuair a ghabh Banks & Mic thairis am màl bha stèiseanan iasgaich ann an Leathallt, Rigg (Boraraig), Stafainn, Port Rìgh, Camas Tianabhaig, Bail' Meadhanach agus Caisteal Bhròchaill (ann an Ratharsair). Ann an 1956 chaidh Bail' Meadhanach agus Camas Tianabhaig a chur còmhla mar stèisean a' Bhràighe, le triùir ag obair ann, ged a bhiodh ceathrar ag obair mar bu trice sna stèiseanan eile. Bhiodh an companaidh a' cumail mu 28 duine ann an obair gach bliadhna, agus an obair ga thairgse dhan aon fheadhainn gach bliadhna mus fheuchadh an companaidh ri daoine ùra fhastadh.
Bhiodh an seusan a' tòiseachadh fada sa Ghiblean/ tràth sa Chèitean agus a' dol gu deireadh an Lùnastail. Bhiodh grùnn fhireannaich cuideachd gam fastadh ann am mìosan a' gheamhraidh ach an toireadh iad deigh a nìos o dhama an t-Slugain gu bhith air a stòradh san taigh-deighe aig cidhe Phort Rìgh. Bhiodh gach ball den sgioba a' faighinn cùmhnant le fios air tuarastal, sgeama airgid a-bharrachd a bha san amharc agus uairean obrach agus chaidh oilisgin agus bòtannan rubair a thoirt dha.
Chaidh an t-iasg glacte a roinn ann am bradan, bànag agus breac, agus àireamh nam bànag a bu mhotha. Gach bliadhna ghlacadh iad mu 3000 iasg uile-gu-lèir fada sna 1940an agus tràth sna 1950an. Ann an 1957 chaidh an àireamh a bu mhotha a-riamh a ghlacadh - faisg air 10,000 iasg.
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Skye and Lochalsh Archives


text:
Ceist mu phort Steòrnabhaigh
- 4 An Dùbhlachd 2012
Coinnichidh riochdairean bho Ùghdarras Port Steòrnabhaigh ri Ministear na Còmhdail, Keith Brown, Diciadain, is ceistean orra mu na tha an dàn dhan chaladh nuair a thig bàt-aiseig ùr.
Tha dùil gun tòisich bàta ùr air an t-slighe eadar Ulapul is Steòrnabhagh ann an 2014.
Cosgaidh am bàta mu £42m agus bidh i a' giùlain luchd-siubhail agus bathair.
Bidh obair a dhìth aig a' chaladh gus am bi e freagarrach dhan bhàta ùr.
Taic-airgid
A rèir an ùghdarrais, dh'innis am ministear dhaibh nach maoinich an riaghaltas ach "na dh'fheumas de dh'obair bun-structaireil a bhith air a dhèanamh."
Tha an t-ùghdarras a' cumail a-mach gum fàgadh am fuasgladh a tha san amharc nach biodh ach aon àite son a' bhàta ùir aig port Steòrnabhaigh, seach a dhà mar a th' ann son bhàtaichean-aiseig an-dràsta.
Tha dragh orra fon phlana a th' ann gum biodh càraichean is carbadan bathair a' tighinn a-steach is a' fàgail a' phuirt còmhla.
Thog iad teagamh mar sin an dèanadh am bàta ùr a' chùis air cumail ris a' chlàr-ama.
"Tàmailt"
"'S e tàmailt a th' ann gu bheil an riaghaltas an dùil gum pàigh sinn còrr is £1m gus na goireasan againn a lùghdachadh gus am bi iad freagarrach son a' bhàta ùir," thuirt Àrd-Stiùiriche Ùghdarras Port Steòrnabhaigh, Sìne NicÌomhair.
"Chan eil sinne den bheachd gun obraich am plana seo agus gu dearbh tha sinn a' creidsinn gu bheil e stèidhichte air fiosrachadh nach eil ceart.
"Bu chòir dhan riaghaltas èisdeachd ris na beachdan againn," thuirt i.
Thog Ms NicÌomhair ceistean cuideachd mu shàbhailteachd.
"Slàinte is Sàbhailteachd"
"Tha am plana mar a tha e a' bristeadh a' chùmhnaint eadar Ùghdarras Port Steòrnabhaigh agus Caledonian Mac a' Bhriuthainn Eta (a-nise CMAL is CalMac Ferries Eta) agus tha e a' dol an aghaidh stiùireadh slàinte is sàbhailteachd.
"'S ann a tha an riaghaltas a' feuchainn ri na goireasan a chur air dòigh son an aiseig.
"'S e an dleastanas a th' orra aiseag a chur air dòigh son nan goireasan.
"Tha sinn an dòchas gun gabh am ministear ris na h-argamaidean againn agus gum beachdaich e a-rithist air fuasgladh a bhios freagarrach son Steòrnabhaigh," thuirt i.
Thathas a' feitheamh air freagairt bhon riaghaltas.


text:
. . . INGE Binnie ás an Òlaind, a tha ag ionnsachadh na Gàidhlig ’s ga bruidhinn ri mac, Aonghas.Cluinnidh sinn gu tric gu bheil clann òga comasach air barrachd ’s dà chànan a thogail gun dragh, ach ciamar a tha sin ag obrachadh ann an gnìomh?
“Tha e cho furasta ’s nach eil sinn a’ smuaineachadh cus mu dheidhinn. Ged nach eil Aonghas ach dà bhliadhna gu leth, tha e air a bhith a’ cluinntinn trì chànanan bhon d’rugadh e. Bruidhnidh mise Gàidhlig agus Duiteis ris, agus tha e a’ faighinn Beurla aig athair, Iain, cho math ris a’ Bheurla Ghallda, neo Doraig. Dh’fhaodadh tu ceithir cànanan a ràdh!”
A bheil e coltach gu bheil sin cus, neo am bi e dol tro chéile le diofar chànanan uaireannan?
“Chan eil ’s cha bhi, ged bhios cuid a tha an sàs ann an cùram cloinne gu h-oifigeil, daoine aig nach eil ach Beurla, a’ dèanamh a-mach gun cuir barrachd ’s aon chànan clann ceàrr. Tha Aonghas a’ tuigsinn fada bharrachd na tha e comasach a ràdh ’s e fhathast cho òg, ach is iongantach mura cum e ris a’ chànan a tha e fhéin a’ smuaineachadh a tha freagarrach do gach suidheachadh ’s dha na daoine ris a bheil e bruidhinn. An latha roimhe, bha Iain a’ feuchainn ri beagan Gàidhlig a bhruidhinn ris ’s e cuideachadh Aonghais le chuid aodaich. Sann a thuirt am fear beag: ‘Chan e stocainnean Dadaidh, socks a th’ ann!’ Tha e mothachail cuideachd gur e Duiteis a bhruidhneas sinn le a sheanair agus a sheanmhair ás na Tìrean Ìsle.”
A bheil Aonghas a’ faighinn cothroman gus na cànanan a chleachdadh le clann eile?
“Chan eil móran aig a bheil Duiteis neo Gàidhlig far a bheil sinn a’ fuireach faisg air Eilginn, ach bidh sinn a’ tadhal air Sabhal Mór Ostaig gu tric, agus tha cròileagan Gàidhlig acasan a tha dìreach mìorbhaileach. Mar sin tha an dithis againn a’ faighinn tlachd mhór ás àrainneachd Ghàidhlig na colaiste.”
Dé thug ort fhéin a’ Ghàidhlig ionnsachadh ’s a thoirt air adhart anns an teaghlach?
“Thàinig mi a dh’Alba air son ceum a dhèanamh ann a fiosaigs. Bha mi air son beagan eachdraidh agus cànan na dùthcha a thuigsinn, mar tha àbhaisteach do Dhuitsich thall thairis. Bhithinn a’ coimhead phrògraman chloinne, leithid Dòtaman agus Pàdraig Post. Dh’fhaighnich oileanaich Albannach car son a bha mi ag ionnsachadh cànan a tha marbh ach rinn sin mi nas dàna. Tha mise beò ’s bruidhnidh mise i gach cothrom a gheibh mi.”


text:
Riohacha (baile)
'S e prìomh-bhaile na roinne La Guajira, Coloimbia,[1] a th' ann Riohacha. Tha e suidhichte ann an ceann a tuatha na dùthcha, 1,095km air falbh bho Bhogotá.[2] dìreach air oirthir A' Chairibìan agus faisg air na crìochan leis A' Bheiniseala. Tha àirde meadhanach dhe 5m os cionn ìre na mara aige. 'S e baile le gnàth-shìde theth a th' ann le teodhachd meadhanach dhe 30˚ rè na bliadhna. Chaidh am baile a stèidheachadh ann an 1535. 'S e Riohacha an 32mh baile as motha na dùthcha.[3]
Freumhan an Ainm[deasaich | deasaich an tùs]
'S e Süchiimma an t-ainm Tùsanach a tha air a' bhaile. Tha am facal a' ciallachadh Tuagh na Tìre ann an Wayuunaika, teanga na Wayuu, bho Süchii (tuagh) agus Mma (tìr). Tha iad làidir fhathast anns a' bhaile.[4] Fhuair am baile sreath dhe ainmean Spàinntis an dèidh ruigheachd nan Spàinnteach. Nochd baile beag Spàinnteach aig beul na h-Aibhne Río de La Hacha. Tha an t-ainm a'ciallachadh Abhainn an Tuaigh bho Río (Abhainn) bhon fhacal Laideann rius[5] agus Hacha (tuagh) bhon fhacal Laideann fascula.[6] Mar a b'àbhaist ann an Aimearaga, chaidh ainmean-àite a chruthachadh le freumhan anns na creideamhan nan Spàinnteach: m.e. Sante Fe de Bogotá, San Bonifacio de Ibagué agus San Juan de Pasto. Mar sin, fhuair am baile an t-ainm Nuestra Señora Santa María de los Remedios del Río de la Hacha, mar chuimhne air Moire, màthair Iosa.[7]
Sluagh a' bhaile[deasaich | deasaich an tùs]
Ged a tha 167,865 nan tàmh anns a' bhaile, chan eil ach 31,682 dhuibh a' fuireach anns na sgìrean dùthchasail am broinn crìochan a' bhaile.[8] Tha fearrann na dùthcha sin ga roinn eadar na bailtean (Spàinntis: municipios) agus le sin tha gach clachan agus croit fo stiùireadh baile air choireigin.[9] Air adhbharan trioblaidean poiliteagach air an dùthaich, tha a' mhòr-chuid dhe na daoine anns gach uile baile a-nis a' fuireach anns na bailtean fhèin, is na daoine a' fàgail na sgìrean dùthchasail.
Taobh chinnidh, ' s e daoine geala a th'ann a' mhòr-chuid dhe na daoine ann an Riohacha (is mòran dhuibh mestizos). ‘S e Tùsanaich a th’ann an 20.3% agus tha 12.2% dhe daoine le freumhan ann an Afraga. ' S urrainn dhan 77.2% dhe na daoine ann an Riohacha leughadh agus sgrìobhadh. A tuilleadh air sin, tha fòn aig an taigh aig 26.2% dhe na dachannan.[10]
Fèisean[deasaich | deasaich an tùs]
Thathar a’ cumail am iomadach seòrsa dhe fhèis ann an Riohacha. Chithear fèilltean caitligeach, leis gur e dùthaich le mòr-chuid chaitligeach a th’ann fhathast,[11] fèisean na stàite agus tachartasan ionadail a sheallas cho làidir ‘s a tha beairteas cultarail na dùthcha.
- Fèis an Neo-eisimeileachd: 20mh An t-Iuchar.
Ceanglaichean A-mach[deasaich | deasaich an tùs]
Iomraidhean[deasaich | deasaich an tùs]
- ↑ Dùthchannan aig SMO
- ↑ Invias
- ↑ Bailtean as motha na dùthcha
- ↑ Riohacha ann an Jetcost
- ↑ Real Diccionario de la Lengua
- ↑ Real Academia de la Lengua
- ↑ Fiosrachadh a' Chomhairle
- ↑ Figearan Oifis a' Chunntas-sluaigh
- ↑ Cololmbia Virtual
- ↑ Bileag fhiosrachaidh DANE
- ↑ Country Studies: Colombia
Arauca • Armenia • Barranquilla • Bogotá • Bucaramanga • Cartagena • Cali • Cúcuta • Florencia • Ibagué • Inírida • Leticia • Manizales • Medellín • Mocoa • Montería • Mitú • Neiva • Pasto • Pereira • Popayán • Puerto Carreño • Quibdó • Riohacha • San Andrés • San José del Guaviare • Santa Marta • Sincelejo • Tunja • Valledupar • Villavicencio • Yopal


text:
- TIOTAL
- Am Bothan, Cnoc Fearralaidh, Srath Pheofhair
- EXTERNAL ID
- QZP40_CARD_1141
- ÀITE
- Srath Pheofhair
- SGÌRE
- Inbhir Pheofharain
- SIORRACHD/PARRAIST
- ROS: Fothraitidh
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 33064
- KEYWORDS
- cairtean
Siorrachd Rois, Sgìre Rois is Chrombaidh
bothain
taighean-bìdh
spàthan
cnuic
dùin
Tha a' chairt seo a' sealltainn bothan a thogadh mu 1910, faisg air mullach Cnoc Fearralaidh, dà mhìle an ear air Srath Pheofhair. Mu 1905, chuir dithis pheathraichean dham b' ainm Camshron suas teanta faisg air làimh, gus tì agus fuine a reic ri daoine a thigeadh chun an Spà Bhictòrianaich ann an Srath Pheofhair. Bha an 'seòmar-tì' cho soirbheachail 's gun tug muinntir Oighreachd Chrombaidh bothan do na peathraichean an ceann bliadhna no dhà. Bha coileach-gaoithe air a mhullach, agus bhearanda mu chuairt air, na earrannan eadar-dhealaichte. Bha clàir air na h-uinneagan a ghabhadh ìsleachadh gus bùird a dhèanamh do dh' aoighean a bha ag iarraidh a bhith a-muigh a' coimhead air na seallaidhean. Chaidh am bothan-fiodha a thogail le coilltearan Iarla Chrombaigh a bha ag obair san àite aig an àm sin.
Bha am bothan air a chleachdadh gu 1952 nuair a chaidh a losgadh gu làr. Tha sgeul ann gum facar triùir ghillean a' teicheadh thairis air mullach na beinne gu Inbhir Pheofharain aig an àm.
'S e cnoc beag bideanach a th' ann an Cnoc Fearralaidh anns a bheil 579 troigh (190m) a dh' àirde. Tha a' chreag mholagach seo cha mhòr dìreach air an taobh a deas agus an taobh a tuath. Tha i aig ceann droma ris an canar Druim a' Chait agus tha làrach dùin ghlainnichte o Linn an Iarrainn air a mullach. Tha àite còmhnard cruinn, fada le togalaichean aig gach ceann air a chuairteachadh le torran mòr de chloich ghlainnichte a bha uair nan gàrradh. An taobh a-staigh dhe sin tha coltas tuilleadh de thogail glainnichte, agus na tha air fhàgail de sheann tobar. Tha beachd ann gum faodadh e bhith gur e Cnoc Fearralaidh fear dhe na prìomh àiteachan-fuirich aig Fionn, a-rèir na dh'innis Oisean.
Tha grunn bheachdan ann mu ghlainneachadh. Dh'fhaodadh e tachairt nuair a rachadh togalaichean a chur nan teine, 's math dh'fhaoidte le cinneadh faisg air làimh. Tha beachd eile gun robh an dùn air a thogail o thùs mar dhìon, le clachan gun cheangal, agus gun robh an suidheachadh àrd aige ga dhèanamh iomchaidh mar àite-rabhaidh. Dh'fhaodadh gun robh buaidh aig teinntean-rabhaidh uaireigin air a' mheasgachadh de chlachan is sprùilleach eile a ghabhadh leaghadh, ag adhbharachadh glainneachadh.
Tha Cnoc Fearralaidh glè choltach ri cnuic eile air am faighear dùin ghlainnichte, oir tha e nochdte agus tha sealladh farsainn bhuaithe. Gheibhear eisimpleirean eile aig Cnoc an Ùird, Ceasag a Tuath, agus an Creag Phàdraig faisg air Inbhir Nis. O mhullach
Chnoc Fearralaidh chithear, chun an ear, Caolas Chrombaidh agus na Sùdraichean; gu deas chithear Loch Ùsaidh, anns a bheil a' chlach a chleachd Fiosaiche Bhrathainn airson fàisneachd; chun an iar chithear beanntan Taobh Siar Siorrachd Rois, agus gu tuath tha Beinn Uais, le gleann Srath Pheofhair ris an aghaidh


text:
- TIOTAL
- Spaidsearachd gu ruige Baile nan Granndach an Iar
- EXTERNAL ID
- PC_GM_POSTCARDS_132
- ÀITE
- Baile nan Granndach
- SIORRACHD/PARRAIST
- MOIREIBH: Crombail, Inbhir Ailein 's Àbhaidh
- NEACH-FIOSRACHAIDH
- Taigh-tasgaidh Bhaile nan Granndach
- AITHNEACHADH MAOINE
- 23382
- KEYWORDS
- spaidsearachd
sluagh-fhianais
'S e an tiotal a th' air an dealbh seo o thasglann Taigh-tasgaidh Bhaile nan Granndach, "March to Grantown West, (Woodlands Terrace)". Chan eil fhios aig duine carson a bha an spaidsearachd ann no cuin a chaidh an dealbh a thogail.
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Taigh-tasgaidh Baile nan Granndach


text:
Buaidh an taigh-ghloine
Tha an buaidh an taigh-ghloine, air lorgadh a-mach a' chiad le Joseph Fourier ann an 1824, agus air rannsachadh gu h-àireamhail a' chiad le Svante Arrhenius ann an 1896, 'na seòladh gum teasaich àile planaid le.
Tha buaidhean an taigh-ghloine aig Corg, ribhinn (planaid) agus colainn speurach eile le àileachan (mar Titan), ach air sochar bheir an còrr an ailt seo iomradh air a' chùis na Talmhainn.
Sa' bhruidhinn chumanta, faodaidh an facal buaidh an taigh-ghloine air chleachdadh a bhith a thoirt iomradh a bharrachd air a' bhuaidh an taigh-ghloine nàdarra, a tha a' bhuaidh an taigh-ghloine gun tachair gu nàdarra air Talamh, no air a' bhuaidh àrdaichte (duine-gineach) an taigh-ghloine, gun tig gu crìoch às a' ghnìomhadh nan daoine daonna (seallaibh cuideachd blàthachadh na cruinne). Tha a' chùis shean air ghabhail ri le gu lèir; tha air ghabhail ri a' chùis leis a' chuid as motha nan eòlaichean, ged th' ann cuid chonnspaid (seallaibh beachd na h-eòlaidheachd air an atharrachadh na h-aimsire agus creidsinn nan atharrachaidhean ùra na h-aimsire).
A' bhuaidh an taigh-ghloine nàdarra[deasaich | deasaich an tùs]
Seòladh[deasaich | deasaich an tùs]
Gheibh an Talamh meud mòr na gathachd na grèine.


text:
- TIOTAL
- A' speileadh air Loch an Achadh ann an Ceann Tìre.
- EXTERNAL ID
- QZP27_2591
- ÀITE
- Loch an Achadh
- SIORRACHD/PARRAIST
- EARRA-GHÀIDHEAL: Ceann Loch Chille Chiarain
- LINN
- 1890an; 1900an; 1910an
- CRUTHADAIR
- Charles & Dennis MacGrory
- NEACH-FIOSRACHAIDH
- Leabharlann Earra-ghàidheil is Bhòid agus Seirbheis Fiosrachaidh
- AITHNEACHADH MAOINE
- 30716
- KEYWORDS
- Loch An Achadh
Ceann Loch Chille Chiarain
croladh
cur-seachdan
A' spèileadh air Loch an Achadh tuath air Ceann Loch Chille Chiarain. Nuair a bha an lochan reòta, bha muinntir Cheann Loch Chille Chiarain a' dol a spèileadh no a chroladh. Rè mìosan an t-samhraidh b' e campachadh, iasgach agus criogait na cur-seachdan a bha aca
Faodar an dealbh seo a cheannach. Airson tuilleadh fiosrachaidh mu cheannach is prìsean, cuir post-d gu Argyll and Bute Library & Information Service


text:
5 an Gearran
'S e 5 an Gearran an 36mh latha dhen bhliadhna a rèir a' Mhìosachain Ghriogaraich. Tha 329 latha (330 ann am bliadhna-leum) air fhàgail gus deireadh na bliadhna.
Susbaint
Tachartasan[deasaich | deasaich an tùs]
- 1857 - Cur às deimhinnte do Thràilleachd ann am Meagsago.
- Meagsago- Día de la Constitución (Latha a' Bhun-reachd)
- Burundaidh - Unité nationale / Ubumwé bw'Ábarŭndi (Latha na h-Aonachd Nàiseanta)
Breithean[deasaich | deasaich an tùs]
- 1788 - Robert Peel, prìomh-mhinistear na Rìoghachd Aonaichte.
- 1904 - Nils Holmer cànanaiche às an t-Suain.
- 1984 - Carlos Tevez, cluicheadair ball-coise.
- 1985 - Cristiano Ronaldo, cluicheadair ball-coise.
Bàsan[deasaich | deasaich an tùs]
- 1947 - Hans Fallada, ann an Greifswald (a' Ghearmailt)
- 1999 - Wassily Leontief, ann an Eabhraig Nuadh. Eaconamaiche às An Ruis.
- 2015 - Val Logsdon Fitch, ann am Princeton, fiosagaiche às na Stàitean Aonaichte.


text:
Komi (sluagh)
Tha an sluagh Komi a' buntainn ri teaghlach mhòr de shluaghan anns an Eòrpa air a bheil Ural-Altaiaich. Tha a' chuid as motha de na sluaghan Altaiach ag àiteachadh ann an Àisia. 'S e sluagh Uralach a th' anns na Komi, agus tha a' mhòr-chuid de na sluaghan Uralach ag àiteachadh anns an Eòrpa air taobh an iar nam beann Uralach.
Àiteachadh[deasaich | deasaich an tùs]
Tha a' chuid as motha de na Komi ag àiteachadh ann am Poblachd nan Komi, air an robh an Komi A.S.S.R (Poblachd Fhèin-riaghlach) roimhe ri linn an Aonaidh Sobhiat. Tha a' phoblachd seo na pàirt dhen Ruis. A-rèir cunntas-sluaigh 2002, tha 1,018,674 daoine nan còmhnaidh anns a' phoblachd seo, ach chan eil na Komi a' dèanamh ach mu 25.2% dhen t-sluaigh uile gu lèir aig 256,464 de dhaoine.
Tha na Ruiseanaich a' dèanamh mu 59.6% dhen t-sluagh san latha a th' ann, ged nach b' àbhaist dha bhith ach 13,731 (6.6%) dhiubh nan còmhnaidh ann an 1926; agus na Komi a' dèanamh mu 92.2% le 191,245 de dhaoine anns a' bhliadhna sin.
Tha na Komi rin dealachadh nan dà roinn - na Komi fhèin agus na Komi-Permeacaich. Chan eil eadar-dhealachadh eatorra (ach ann an dualchainnt), ach tha iad ag àiteachadh tìrean eadar-dhealaichte tro adhbharan eachdraidheil.
Creideamh agus Litreachas[deasaich | deasaich an tùs]
Bha na Komi air an iompachadh chun a' chreidimh Chrìosdail (ceart-chreidmheach) sa cheathramh linn deug, agus bha bìoball aca nan cànain fhèin cheana sa bhliadhna 1370. Tha litreachas mòr aca. Ron naoidheamh linn deug bha a' chuid as motha dheth na litreachas cràbhach. Ach bhon aimsir sin tha cogais nàiseanta air fàs làidir agus tha litreachas tàrmachail slàinteil aca a-nis, agus cuideachd eadar-theangachaidh nan cànain fhèin de oibrichean mòra ùghdarran ainmeil mar Burns, Heine, Puiscin, msa.
Bha na Komi a' creidsinn ann an spioradan a tha beò anns na coilltean, fon uisge, agus anns na taighean. Tha cuid dhiubh math agus cuid dhiubh olc. Tha an creideamh seo cumanta air feadh nan sluaghan finn-uigreach. Tha stòras de sgeulachdan agus de bhàrdachd aig na Komi; stòras nach eil duine air bith air faicinn nach eil na Khomi no na fhear-chànan.
Eachdraidh is Staid an t-Sluaigh[deasaich | deasaich an tùs]
Ged is e sluagh beag a tha anns na Komi, is eachdraidh fhada tha aca. Gus na bliadhnaichean 1950-1960 cha robh na Komi air tighinn gu h-iomlan fo smachd nan Ruiseanach a tha a' riaghladh na dùthcha aca bhon t-siathamh linn deug. Ach eadar 1950-1960, bhrùth Ruiseanaich nam meall a-steach dhan dùthaich aca agus a-nis, tha na Komi nam mion-shluagh nan dùthaich aca fhèin.
Anns na 1930an, bha 11 pàipearan-naidheach gam foillseachadh ann an cainnt nan Komi fhèin, agus eadhon anns na 1960an bha sin aca, a bharrachd air rèidio craobh-sgaoileadh nan cànain fhèin agus le sgoiltean a' foghlam nan cànain fhèin. Ach ann an 1994, cha robh ach 1 phàipear-naidheachd nàiseanta, agus 4 pàipearan-naidheachd sgìreil air am foillseachadh sa chànan Komi. Agus, chan eil a-nis ach leth-uair a thìde de chraoladh rèidio aca gach latha, agus mu uair a thìde san seachdain de phrògraman Komi air an telebhisean.
Iomraidhean[deasaich | deasaich an tùs]
- Russia The Great
- Gairm; Leabhar XII; 1963-64; Na Komi,d163; Tormod Burns.


text:
- TIOTAL
- Sanas Taigh-cluiche Inbhir Nis airson an dràma 'Orphan of Geneva'
- EXTERNAL ID
- Z_GB232_D313_26
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- NEACH-FIOSRACHAIDH
- Lìonradh Thasglann na Gàidhealtachd
- AITHNEACHADH MAOINE
- 4712
- KEYWORDS
- taighean-cluiche
sanasan dealbhan-cluiche
sanasan taighean-cluiche
dealbhan-cluiche
bròn-chluich
baoth-chluich
òran
dannsa
cleasaichean
ban-chleasaichean
dràma
actairean
cluicheadairean
Sanas Taigh-cluiche Inbhir Nis airson Diluain 1d Lùnasdail. Bha na cluichean airson sochair a dheanamh do Mhgr Watkins agus bha an dràma 'Orphan of Geneva' agus an t-eadar-chluiche èibhinn 'Unfinished Gentleman' nam measg. An dèidh seo, sheinn Mgr Watkins òran èibhinn agus an còigeamh earrann de bhròn-chluich Shakespeare, 'Richard The Third'. Chaidh a' bhaoth-chluich (farce) 'The Weathercock' a shealltainn aig a' chrìch.
Thathar ag ràdh gu robh a' chiad taigh-cluiche ann an Inbhir Nis ann an 1805 agus gun robh e air an t-sràid air an robh 'Lànaig an Taigh-cluiche' uaireigin, faisg air Sràid Inglis


text:
- TIOTAL
- Athchuinge bho Anna Fhriseal gu Britheamhan Inbhir Nis: a' bhreith
- EXTERNAL ID
- Z_GB232_L_INV_HC_4_13_02
- DEIT
- 1753
- LINN
- 1750an
- NEACH-FIOSRACHAIDH
- Lìonradh Thasglann na Gàidhealtachd
- AITHNEACHADH MAOINE
- 5704
- KEYWORDS
- pàipearan cùirte
clàran cùirte
Seo freagairt do dh'athchuinge Anna Fhriseil ag iarraidh binn na bu thròcairiche. Dh'aidich I gun robh I air biadh is deoch a ghoid is gun deach a lorg "in a loose way with Severalls of the Military in this Burgh". Rinn I tairgse a dòigh-beatha a thrèigsinn is a bhith air a cur a-mach às an sgìre airson a' chòrr de beatha. Seo a' bhreith aig a' Bhàillidh Uilleam Mac an Tòisich air a' chùis. Tha e ag ràdh gun tèid a peanasachadh le sgiùrsadh tro shràidean a' bhaile air a' chiad Dihaoine an dèidh a cur an grèim ma thilleas I dhan sgìre. A thuilleadh air an sin, tha e ag ràdh gun deaghadh peanas a bharrachd a chur oirre cuideachd, a rèir nam britheamhan


text:
Fredericia
‘S e baile meadhanach agus port[1] ann an ceann a deas na Danmhairg a th’ ann am Fredericia (IPA: fʀɛðəˈʀedɕa). Chaidh am baile a stèidheachadh ann an 1650 leis an Rìgh Frederik III mar ghearasdan fon ainm Frederiksogge (Danmhairgis: Rubha Frederik), is thathar air a bhith a’ cleachdadh an fhoirm Laideann Fredericia bho 1664.[2] Tha an gearasdan ann fhathast. Tha e suidhichte eadar am bàgh ris an canar Båring Vik agus caolas ris an canar Lillebaelt, air an eilean Jylland, anns an roinn Syddanmark, 177km air falbh bho Chopenhagen (prìomh-bhaile na dùthcha) agus 69km bho Århus.[3] Tha 49,849 duine a’ fuireach anns an sgìre air fad, 39,513 dhuibh anns a’ bhaile fhèin.[4]
Daoine Ainmeil[deasaich | deasaich an tùs]
- Henrik Pontoppidan (1857 – 1943): Sgrìobhadair a bhuannaich an Duais Nobel ann an 1917.


text:
- TIOTAL
- 47927 aig Roseisle, An Giblean 1992
- EXTERNAL ID
- PC_HRS_STATIONS_001_1222
- ÀITE
- Roseisle
- DEIT
- An Giblean 1992
- LINN
- 1990an
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27871
- KEYWORDS
- stèiseanan rèile
Comann Rèile na Gàidhealtachd
HRS
locomotaibhean
trèanaichean
Tha an dealbh camara seo a' sealltainn an dìosail Clas 47, 47927, ann an Roseisle sa Ghiblean 1992.
Tha Meur Hudaman de Rèile na Gàidhealtachd, a chaidh fhosgladh ann an 1862, a-nis a' ruith cho fada ri Roseilse Maltings a chaidh fhosgladh leis a' chompanaidh deoch ioma-nàiseanta, Diageo, ann an 1979. B' e stad aon àrd-chabhsair a bh' ann an Roseilse.


text:
Roghainn cànain ann am prìomh bhaile na Gàidhealtachd.
Gur math a thèid leis an strì a chuir am buidheann facebook air dòigh gus Gàidhlig faighinn air na h-innealan Markies. Leis a leithid innealan a tha seo tha sinn a’ toirt sùil air an am ri teachd. Seo na tha an t-ar-a-mach teicneolas a' toirt dhuinn. Chì sinn fada a bharrachd den leithid agus innealan eile a bhuaileas air a h-uile pàirt den bheatha àbhaisteach againn. Mura bheil àite don Ghàidhlig an luib an techneòlais ùr tha cunnart ann gun teid i a-mach a shealladh sa bheatha latheil san am ri teachd.
Bu choir do Art Cormaig còir a bhith bualadh air doras Markies cho luath ‘s ghabhas.


text:
- TIOTAL
- Griola ann an Geata na Banrigh, Inbhir Nis
- EXTERNAL ID
- PC_WEA_IRONGRILLS_026
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- LINN
- 2000an
- CRUTHADAIR
- Workers Educational Association
- AITHNEACHADH MAOINE
- 30274
- KEYWORDS
- griola
fionnarachadh
a' fionnarachadh
griolaichean
fionnadair
Tha an griola iarainn seo air 22-24 Geata na Banrigh, Inbhir Nis. An uair a chaidh seo a sgrìobhadh [2010] tha Bùth Bhùisear Dhonnchaidh Friseal san togalach. Ron seo bha an an togalach aig 22/4 Geata na Banrigh le bùisear eadar-dhealaichte, MacDhaibhidh agus a Mhac. Cheannaich Donnchadh Friseal an togalach ann an 1947.


text:
- TIOTAL
- Loch Nis, Faisg air Gleann Moireasdan
- EXTERNAL ID
- QZP40_CARD_4371
- ÀITE
- Loch Nis
- SIORRACHD/PARRAIST
- INBHIR NIS: Urchadan 's Gleann Moireasdan
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 36168
- KEYWORDS
- rivers
'S e gleann abhainn air Gàidhealtachd na h-Alba a th' ann an Gleann Moireasdan, is e a' ruith bho Loch Nis, aig baile Inbhir Moireasdan, gu Loch Cluanaidh air an iar, far a bheil e a' coinneachadh ri Gleann Seile.
'S e Loch Nis an loch as motha de fhìor-uisge a lorgar ann am Breatainn, is i 39 km de dh'fhaid agus 132 meatairean de dhoimhneachd. Tha 40 abhainn is allt a' cumail uisge ris an loch is e a' sruthadh dhan a' mhuir tro Shlighe-uisge na h-Alba agus Abhainn Nis. Tha e suidhichte air sgàineadh-taobhach beò fon talamh


text:
Tha tòrr thiocaidean cinn-uidhe (through tickets) aig ScotRail a tha nan deagh bharganan. ‘S e a th’ annta ach tiocaidean a tha a’ gabhail a-steach barrachd air aon dòigh siubhail, mar eisimpleir trèana is bus no trèana is bàta.
‘S e deagh dhòigh a th’ annta airson a dhol gu na h-eileanan no na puirt-adhair no gu bailtean nach eil air an lìonra rèile tuilleadh.
‘S e an trioblaid leotha seo nach eil càil a dh’fhios aig ScotRail fhèin mun deidhinn a rèir coltais. Bha mi a-mach air na trioblaidean a bh’ agam nuair a dh’fheuch mi ri tiocaid rèile/bus fhaighinn bho Phort Adhair Ghlaschu mar eisimpleir.
Bha mi a’ smaoineachadh gun robh cùisean air fàs rud beag na b’ fheàrr bhon uair sin. Fhuair mi tiocaid eile bho Phort Adhair Ghlaschu agus cha robh duilgheadas sam bith agam an ath thuras. Fhuair mi tiocaidean gu Steòrnabhagh (trèana/bus/bàta) agus Cill Rìmhinn (trèana/bus) cuideachd is dh’obraich a h-uile rud mar as còir.
Gu mì-fhortanach, chaidh a h-uile càil ceàrr nuair a dh’fheuch mi ri dhol gu Ùige san Eilean Sgitheanach bho chionn goirid. Dh’fhòn mi gu ScotRail telesales.
“Hi, could I have a railbus ticket from Glasgow to Uig via. Kyle of Lochalsh please?”
“Where?”
“Uig, in Skye. It’s where the ferry to Harris leaves from”.
“How do you spell that?”
“U.I.G”
“Oh, you mean Yooig”.
It’s Vid-é-o!
Mise (a’ feuchainn gun a bhith a’ gàireachdainn) “Seadh. Dè a chosgais e?”
Às dèidh greiseag:”chan eil dad a’ tighinn an àird air an t-siostam. Chan urrainn dhomh tiocaid a reic. Feumaidh nach eil an leithid de thiocaid ann”.
“Ach THA na tiocaidean rim faighinn! Tha mi a’ coimhead air làraich-lìn ScotRail an-dràsta”,
“OK, cuiridh mi air hold thu is bruidhnidh mi ri mo mhanaidsear”.
Bha sin uile OK ach an uair sin, thòisich ceòl olc Kenny G agus bha agam ri èisteachd ris fad còig mionaidean.
An uair sin, thàinig am manaidsear. Às dèidh an aon chòmhraidh thuirt e “eil thu cinnteach gur ann air làrach-lìn ScotRail a tha thu a’ coimhead?”
“Is mi a tha.”
“Dè an URL airson an t-seòrsa tiocaid sin ma tha?”
Thug mi dha e agus an uair sin, chaidh mo chuir air hold airson leth uair a thìde le barrachd Kenny G. Bha seo pianail. Chan e a-mhàin gun robh an ceòl sgriosail, ach cha b’ urrainn dhomh ach smaoineachadh air an droch droch mhullet aige fhad ‘s a bha mi ag èisteachd ris!
Agus fhad’s a bha mi air a’ fòn, thuirt Ciorstag rium “a Dhadaidh, tha thu air a bhith air a’ fòn airson ùine mhòr. Dè tha thu a’ dèanamh”.
Thug mi am fòn dhi gus an cluinneadh i beagan Kenny G.
“Mummy – you’ve been looking after Eva all this time and daddy has just been sitting here listening to music on the phone for all this time – he’s not actually speaking to anybody at all! He’s so lazy!”
Mu dheireadh, às dèidh dhomh èisteachd ris an aon òran le Kenny G cus thursan, thàinig an duine air ais air a’ fòn agus thuirt e gun robh e air rudan a chur ceart agus gum faighinn mo thiocaid.
Aig a’ cheann thall, fhuair mi mo thiocaid gu Ùige (no Yooiga is dòcha?) air prìs gu math reusanta agus ged a thug e ùine mhòr, bha an luchd-obrach air leth cuideachail is laghach.
Mar sin, ged a tha deagh thiocaidean ioma-mhòdach (multimodal) ann, is fhiach lethbhreac den fhiosrachadh bho ScotRail a bhith air do bheulaibh nuair a tha thu a’ ceannachd nan tiocaidean agus nuair a tha thu air an turas fhèin.
Alasdair


text:
1798
MDCCXCVIII
Tachartasan[deasaich | deasaich an tùs]
- Chaidh Poblachd na Ròimhe (An Eadailt) a stèidheachadh.
- Rinn Louis Nicolas Vauquelin cròmium fìor-ghlan.
Breithean[deasaich | deasaich an tùs]
- 18 an Gearran - José Hilario López, ann am Popayán. Neach-poileataigs à Coloimbia
- 8 am Màrt - Juan de Dios Aranzazu, ann an La Ceja. Neach-poileataigs à Coloimbia
- 26 an t-Sultain - Tomás Cipriano de Mosquera, ann am Popayán. Neach-poileataigs à Coloimbia
- Dòmhnall Caimbeul, Bàrd Chinn a' Ghiùthsaich.


text:
Panama
Saoil an robh thu a' lorg Panama (baile)?
'S e an dùthaich as fhaide deas anns an Aimearaga Mheadhanach a tha ann am Panama[1] (ainm oifigeil: Poblachd Phanama, Spàinntis: República de Panamá, IPA: re'puBlika ðe pana'ma). Tha crìochan aice le Costa Rica san ear-thuath agus le Coloimbia san ear-dheas. Tha i na laighe eadar an Cuan Sèimh agus am Muir Cairibianach.
Eachdraidh[deasaich | deasaich an tùs]
Dh' fheuch Alba ri tuineachas a stèidheachadh anns a' bhad de Phanama ris an canar Darién, mar phàirt de Ghnothach Dharien. Thug sin droch bhuaidh air an dùthaich.[2] Chuireadh às do thràilleachd an seo ann an 1824.[3]


text:
Taidh-Bhàn (eilean)
Is dòcha gu bheil thu a' lorg na dùthcha Taidh-Bhàn/Taiwan, faic: Poblachd na Sìne
Tha Taidh-Bhàn[1], (Sìonais Tradaiseanta: 臺灣 no 臺灣; Sìonais Shìmplichte:台湾 Hanyu Pinyin: Táiwān; Tongyong Pinyin: Táiwan; Wade-Giles: T'ai²-wan1; Tai-Bhànais: Tâi-oân) na eilean ann an Àisia an Ear. Thathas a' toirt Taidh-Bhàn sa chumantas air na tìrean a th' air an riaghladh le Poblachd na Sìne agus air Poblachd na Sìne fhèin, a tha a' riaghladh eilean Tai-Bhàn, Lanyu anns a' Chuan Sèimh far oirthir Taidh-Bhàn, na Pescadores ann an Caolas Taidh-Bhàn, agus Kinmen 's na h-eileanan Matsu far oirthir Fujian. Tha buidhnean-eilean Taidh-Bhàn agus Penghu (ach Roinnean Taipei is Kaohsiung) air an riaghladh gu h-oifigeil mar Mhòr-roinn Taidh-Bhàn agus Poblachd na Sìne.
Aistean co-cheangailte[deasaich | deasaich an tùs]
- Sluagh-Phoblachd na Sìne
- Poblachd na Sìne
- Roinn Rianachdail Shònraichte Sluagh-Phoblachd na Sìne
- Tìr-mòr na Sìne
- Siona
- Hong Cong
- Macau


text:
- TIOTAL
- Speuran Samhraidh os cionn Eileanan an Iar, Geàrrloch
- EXTERNAL ID
- QZP40_CARD_0505
- ÀITE
- Geàrrloch
- SGÌRE
- Geàrrloch
- SIORRACHD/PARRAIST
- ROS: Geàrrloch
- LINN
- 1930an; 1940an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 32432
- KEYWORDS
- cairtean-puist
eileanan
acarsaidean
Thòrasdail
Thor
Lochlannach
Lochlannaich
Toirbheartan
beanntan
clach-ghainmhich
clach-èiteig
Tha a' chairt-phuist seo a' sealltainn speuran samhraidh os cionn nan cuantan siar, Geàrrloch
Tha Loch Gheàrrloch ann an Ros an Iar. Tha Geàrrloch a' ciallachadh loch goirid.
Air cladach deas an locha tha grunn eileanan a tha nan acarsaid shàbhailte do bhàtaichean-iasgaich agus iachtaichean. Is e Eilean Thòrasdail an t-eilean as motha. Tha an t-ainm a' tighinn bho Thor, dia Lochlannach an tàirneanaich, agus tha e na chuimhneachan gun robh smachd aig na Lochlannaich air a' chosta seo uaireigin.
Ris a' chùl tha beanntan Thoirbheartan. Tha an sgìre iomallach seo le seallaidhean iongantach suidhichte eadar Loch Ma-Ruibhe agus Loch Thoirbheartan. Tha na beanntan de chlach-ghainmhich Thoirbhearatan agus ann am feadhainn aca tha clach-èiteig gheal a tha coltach ri sneachd


text:
19 an Lùnastal
'S e 19 an Lùnastal an 231mh latha dhen bhliadhna a rèir a' Mhìosachain Ghriogaraich (232mh ann am bliadhna-leum). Tha 134 latha air fhàgail gus deireadh na bliadhna.
Susbaint
Tachartasan[deasaich | deasaich an tùs]
- 1315 - Phòs Louis X na Frainge Clémence às an Ungair.
- 1745 - Bliadhna Theàrlaich: thog Prionnsa Teàrlach Stiùbhart a bhratach ann an Gleann Fhionghuin.
- 1919 - Fhuair Afganastan a chuid neo-eisimeileachd.
- 1960 - Fhuair a' Chongo a chuid neo-eisimeileachd bhon Fhraing.
Breithean[deasaich | deasaich an tùs]
- 1745 - Johan Gottlieb Gahn, ceimigear às an t-Suain.
- 1830 - Lothar Meyer, ceimigear às a' Ghearmailt.
- 1920 - Eduard Frankfort, ann an Laren. Peantair às na Tìrean Ìsle.
- 1946 - Bill Clinton, 42mh ceann-suidhe nan Stàitean Aonaichte.
Bàsan[deasaich | deasaich an tùs]
- 1994 - Linus Carl Pauling, ceimigear Aimearaganach.


text:
30 am Màrt
'S e 30 am Màrt an 89mh latha dhen bhliadhna a rèir a' Mhìosachain Ghriogaraich (90mh ann am bliadhna-leum). Tha 276 latha air fhàgail gus deireadh na bliadhna.
Susbaint
Tachartasan[deasaich | deasaich an tùs]
- 1553 - Clèir-shònrachadh Phàpa Urbain VII.
Breithean[deasaich | deasaich an tùs]
- 1811 - Robert Wilhelm Bunsen, ceimigear Gearmailteach a lorg caesium agus ruibidium.
- 1853 - Vincent van Gogh, peantair.
- 1930 - Rolf Harris, fèistear agus dealbhadair Astràilia Astràilianach.
- 1956 - Bill Butler, neach-poileataigs Albannach.
Bàsan[deasaich | deasaich an tùs]
- 1911 - Ellen Swallow Richards, ann an Jamaica Plain (Massachusetts). Ceimigear às na Stàitean Aonaichte.
- 1949 - Friedrich Bergius, ann am Buenos Aires. Ceimigear às a' Ghearmailt.
- 1986 - James Cagney, actair Aimeireaganach.


text:
Achd Prìobhaideach
Is e a tha ann an Achd Prìobhaideachd, ann an siostam lagh na Rìoghachd Aonaichte, achd pàrlamaid a leanas air Bile a tha ball pàrlamaid fa-leth (Ball Prìobhaideachd) air cuir air adhart anns a' phàrlamaid agus ris an chanar "Bile Ball Prìobhaideachd". Tha an stoidhle seo a' sònrachadh na Bilean Prìobhaideachd bho Bilean Riaghaltais a tha an Riaghaltas a' cuir air adhart a choileanadh am Prògram Reachdais aca.
Chleachdar achdan den seòrsa an dà chuid le companaidhean prìobhaideachd agus ùghdarrasan poblachd a tha feumail air cumhachdan reachdail sònraichte a choileanadh na h-amasan aca.
Anns a' chiad dol a mach chaidh leasachadh air cleachdadh reachdas den nòs seo an "Linne nan Chanal" nuair, airson a chiad turas, nochdadh an feum a thoirt cumhachdan do luchd-leasachaidh a ghabhail sealbh air fearann airson obraichean poblachd, far an robh iad air dearbhadh gum biodh na h-obraichean aca gu rath na dùthcha. Ged a bhiodh neach-seilbh fa-leth an aghaidh an leasachadh, cha bhiodh esan comasach a chuir stad air leasachadh a bhiodh gu rath a mhòr-shluagh.
Tha ceist air a bhi ann an Alba rè samhradh 2009 mu choinneamh cleachdadh de cumhachdan ceannaich air èiginn an aghaidh cuid den luchd-seilbhe air Machair Balmedie an Siorramachd Obar Dheathain far a bheil Dòmhnall Trump ag iarraidh a thogail golf resort airson daoine beartach. Is ceist ana-trom a tha anns an measadh ma thathas neo mur eil leasachadh den leithid cho mòr ri rath na dùthcha gum bu choir don chomhairle a chleachdadh cumhachdan ceannaich air èiginn an aghaidh an t-sluagh ionadail anns a' chùise seo. Chaidh a h-aon seòrsa raon-goilf a' togail aig Seann Ceann t-Sàilean Èireann os cionn sia bhliadhnaichean - a' dùnadh dheth machair fhosgailte a tha air a bhith na àite poblach bhon tarruinneadh a-mach an Gearasdan Breatannach nuair a bha na Cogaidhean Napoleoin seachad


text:
Comann Gàidhlig Mhosgo
Thug mi sùil air an làrach-lìn aig Comann Gàidhlig Mhosgo. Tha e dìreach mìorbhaileach gu bheil buidheann luchd ionnsachaidh na Gàidhlig sa chathair bhaile na Ruis. Sgrìobh iad deich adhbharan airson Gàidhlig ag ionnsachadh agus b’ fhiach iad a bhith leughadh le duine sam bith. Tha na deach adhbharan a’ mìneachadh mòran den rudan a tha sònraichte a thaobh a’ chanain. ‘S e feallsanachd air leth a tha air a sgrìobhadh agus tha mi ag aontachadh gu mòr leis. Ma thèid sibh am broinn a' phìos sgrìobhaidh ud chì thu pìosan den fheallsanachd agad fhèin, tha mi cinnteach às.


text:
Chuireadh fàilte air an naidheachd a chaidh fhoillseachadh o chionn ghoirid gu bheil 30 Sgìre Mara fo Dhìon (MPA) ùr gu bhith air an stèidheachadh timcheall oirthir na h-Alba, ’s iad a’ dìon nan uisgeachan ’s nan nithean a tha tighinn beò sa mhuir agus air tìr.
Ach tha iasgairean agus luchd-glèidhteachais a’ cumail a-mach gum feum na riaghailtean ’s na modhan-riaghlaidh air son nan sgìrean sin a bhith ceart agus iomchaidh, thoradh, ged a tha farsaingeachd nan sgìrean fhèin air an stèidheachadh agus molaidhean ann air son a bhith gan riaghladh, tha aig Riaghaltas na h-Alba ris na modhan-riaghlaidh deireannach a dhaingneachadh fhathast. Thuirt Rùnaire na h-Àrainneachd, Richard Lochhead: “Tha marannan na h-Alba deatamach do dhòigh-beatha muinntir na dùthcha. A thaobh na h-àrainneachd, tha iad fìor chudromach aig ìre Eòrpach ’s don t-saoghal air fad. Tha iad mar chiste phrìseil a ghlèidheas iomadh nì cudromach dhuinn a bhuineas ri nàdar, ’s tha iad aig an aon àm a’ toirt dhuinn cumhachd, biadh agus cur-seachadan.
“Cuidichidh na Sgìrean Mara fo Dhìon tha seo gus a’ mhuir a dhìon ’s an àrainneachd sin a leasachadh feuch am bi i fhathast ’na stòras luachmhor do na ginealaichean a thig as ar dèidh.
“Bu thoil leam mo thaing a thoirt dhan a h-uile duine a bha an sàs sa cho-chomhairle air na sgìrean seo agus sna h-oidhirpean gus an lìonra seo a chruthachadh. Bha iad a’ riochdachadh tòrr dhiofar sheallaidhean: luchd àrainneachd, iasgairean, buidhnean cumhachd agus mòran eile.”
Ged a tha iasgairean san fharsaingeachd a’ cur fàilte air an naidheachd, tha ceistean fhathast aca mu na modhan-riaghlaidh a bhios ann aig a’ cheann thall. Thuirt Donnchadh MacAonghais, Rùnaire Comann Iasgairean nan Eilean Siar: “Bha uallach glè mhòr oirnn an toiseach nuair a chuala sinn gun robh na sgìrean seo a’ tighinn. Ach tha còmhradh agus conaltradh air a bhith dol air adhart le oifigearan aig an Riaghaltas.
“A thaobh an taobh an-iar, tha iad air cur air dòigh riaghailtean ùra son daoine a tha tràladh aig doimhne àraid feuch nach dèan iad milleadh air an àrainneachd.
“Tha iad cuideachd a’ coimhead air na Monachs. Se an t-uallach as motha a th’ againn an sin gu bheil iad a’ moladh nach bi e ceadaichte lìn a chleachdadh. Tha iad ag ràdh gu bheil na lìn a’ dèanamh cron air na h-eòin. Ach tha sinne den bheachd gum bu chòir lìn a cheadachadh air grunnd na mara. Cha toir sin buaidh sam bith air eòin.”
Tha Mgr MacAonghais dhen bheachd gu bheil oifigearan an Riaghaltais air èisteachd ri iasgairean anns an fharsaingeachd a thaobh mar a thèid na sgìrean a riaghladh. Thuirt e gum biodh buidhnean a tha riochdachadh iasgairean a’ coinneachadh ris an Riaghaltas an ceann mìos an Dùn Èideann gus bruidhinn air na molaidhean feuch dè na riaghailtean a bhios ann aig a’ cheann thall. “Feumaidh an Riaghaltas a bhith cinnteach gum bi beachdan sòisealta ’s econamach air an toirt fa-near nuair a nì iad na co-dhùnaidhean maireannach.
“Cha bhi e gu feum sam bith ma tha na sgìrean timcheall nan eilean seo mar fhàsach far nach eil càil a’ tachairt. Tha na h-uisgeachan air a bhith a’ toirt buannachd dha na sgìrean a tha faisg orra tarsainn nan linntean. Ma tha iad a’ dol a sgur de na cleachdaidhean a tha air a bhith aca sna sgìrean a tha sin, chan eil iad a’ dol a dhèanamh ach cron mòr gu h-econamach ’s gu sòisealta.
“Tha iad air a’ mhòrchuid de na molaidhean a bh’ aig iasgairean a thoirt fa-near, ’s tha sinn an dòchas gum bi sin sna còmhraidhean deireannach mus tig na riaghailtean a-mach son nan sgìrean ùra. Tha sinn an dòchas gum bi buannachd econamach ás na sgìrean seo ’s gun tèid an àrainneachd a dhìon aig an aon àm.”
Tha aon Sgìre Mara fo Dhìon gu bhith timcheall Eilean Arainn.Se a’ choimhearsnachd fhèin a chuir sin air adhart air sgàth na h-àrainneachd. Thuirt Anndra Binnie, manaidsear COAST (Community of Arran Seabed Trust): “Tha sinn ag iarraidh ‘sgìre mara fo dhìon’ fhaicinn far nach bi daoine ri cleachdaidhean a nì milleadh, leithid tràladh air grunnd na mara agus sgrìobadh a’ ghruinnd air son chreachann.
“Tha an riaghaltas a’ moladh gum bi sreath de mhodhan-riaghlaidh ann a nì dìon air na h-àiteachan a rèir dè cho mòr ’s a tha an cunnart gun tèid milleadh a dhèanamh orra. Feumaidh na modhan-riaghlaidh sin a bhith an gnìomh agus a bhith a’ cumail rian ceart air na sgìrean ro dheireadh 2016.”
Ach a rèir na tha an Riaghaltas a’ moladh an-dràsta, bhiodh tràladh fhathast a’ tachairt ann am pàirt den Sgìre Mara fo Dhìon timcheall Arainn. Thuirt Mgr Binnie: “Thathar a’ moladh an-dràsta gum bi tràladh air grunnd na mara agus sgrìobadh air son chreachann fhathast gan dèanamh sa mhòrchuid den sgìre againn, ach chan eil sin a’ dèanamh ciall a thaobh na feallsanachd air cùl nan sgìrean mara fo dhìon. Tha sinne a’ moladh nach bu chòir an seòrsa iasgaich sin a bhith ann, ach gum bu chòir barrachd iasgaich a bhith ann de sheòrsa nach eil a’ dèanamh uiread cron air an àrainneachd, leithid dàibheadh son chreachann agus iasgach le clèibh.
“Chan eil sinn an aghaidh iasgach, ach air son iasgach a ghabhas a dhèanamh gun a bhith a’ milleadh na h-àrainneachd.”
Tha coltas ann gu bheil obair aig an Riaghaltas ri dhèanamh fhathast gus a h-uile duine a shàsachadh. Ach tha coltas ann cuideachd gu bheil tòrr dhe na daoine anns an deasbad deònach coimhead air fuasglaidhean far am bi rèiteachadh ann eadar na diofar bheachdan.


text:
. . . Johann NicLadhmainn, Ceannard Pàrtaidh Làbarach na h-Alba. Tha i tighinn thairis sna meadhanan ’na boireannach tapaidh á Glaschu a chuireadh ruaig air na Nàiseantaich ’s air luchd taic neo-eisimeileachd Albannach anns an reifreann an athbhliadhn’.
Ge-tà, sann á Tiriodh a tha na daoine aice, ’s am measg a co-luchd-obrach sa Phàrlamaid tha i aithnichte mar cheannard a tha comasach air seasamh ri Alex Salmond aig àm ceasnachaidh a’ Phrìomh Mhinisteir. Saoil an d’fhuair i rudeigin ás an dualchas a tha ga cuideachadh ann an deasbaid?
“Tha mi cinnteach gun d’ fhuair, ged nach eil a’ chànan agam. Is toigh leam gu mór fuaim na Gàidhlig a chluinntinn mun cuairt orm agus tuigidh mi beagan còmhraidh neo-fhoirmeil, ged nach urrainn dhomh móran a ràdh.”
Nach eil sin caran doirbh do chuideigin a tha beò air a comasan labhairt?
“Sin mar a tha e. Bhruidhneadh mo phàrantan Gàidhlig le chéile ach thionndaidheadh iad gu Beurla a’ bruidhinn rinne. Cha robh daoine a’ tuigsinn aig an àm gur e mearachd a tha sin, bu mhór am beud. Dh’fheuch mi Gàidhlig ionnsachadh aig clasaichean ach bha eagal orm gum biodh blas na Beurla air mo chuid Gàidhlig agus nach gabhadh i ionnsachadh co-dhiù. Se mearachd eile a bha sin, oir seall Alasdair Allan. Chan eil mi idir ag aontachadh le na beachdan poilitigeach aige, ach feumaidh mi aideachadh gum biodh e doirbh aithneachadh gur e ionnsachadh a rinn esan, ’s e cho siùbhlach innte.”
An d’fhuair sibh brosnachadh ann an dòighean eile ma-thà?
“Chuireadh sinn a h-uile samhradh seachad air a’ chroit ann an Cill Mo Luaig, ‘a’ dol dhachaigh’ mar theireamaid. Se fìor chothrom a bha sin dhomh fhìn ’s dha mo bhràthair Aonghas. Bhiomaid a-muigh fad an latha, bha sinn eòlach air a h-uile duine, ’s bhruidhneadh iad gu coibhneil rinn. Tha cuimhn’ agam air boireannach ag ràdh ri mo mhàthair mu m’ dheidhinn, ‘Nach i tha math air innse na sgeulachdan!’ Tha rudeigin sa chultar a tha brosnachadh clann ged a tha e annainn cuideachd gun a bhith a’ tarraing aire dhuinn fhìn.
“Se duine dòigheil a bha ’nam athair, Èirdsidh, a bha ’na shaor air bàtaichean CalMac. Cha chuireadh nì sam bith dragh air ach dh’fhàg sin mo mhàthair, Oighrig, fo uallach air uairean. Is ise a bhruidhneadh ri daoine oifigeil, ’s tha cuimhne agam mar a sheas i ris a’ bhàillidh mu staid nan taighean ann an Anderston far an robh sinn a’ fuireach ann an Glaschu.”
An robh sin a’ toirt oirbh faireachdainn caran eadar-dhealaichte bhon chlann eile?
“Cha robh idir, oir bha tòrr dhiubh le buntanas ris a’ Ghaidhealtachd. Bha teaghlaichean eile le Gàidhlig san aon chlobhsa ’s bhiodh na càirdean a’ tighinn ’s a’ folbh. Chuireadh mo sheanmhair an geamhradh seachad còmhla rinn agus dh’iarradh i aithris na h-aimsir air an réidio gus am faigheadh i a-mach dé seòrsa sìde bhiodh aig na h-iasgairean. Bidh am fonn sin, Sailing By, a’ tighinn air mo chuimhne uaireannan, gam thoirt air ais dha na làithean sin.
“Ghluais sinn gu taigh faisg air a’ Phark Bar, ’s chluinneadh tu Gàidhlig air an t-sràid a h-uile latha. Bha sin uile a’ toirt misneachd dhuit, bha thu cinnteach có bh’ annad. Ge-tà, bha mi caran diùid fhathast nuair a chaidh mi gu Àrdsgoil Woodside.”
Ciamar a fhuair sibh seachad air sin?
“Tha mi creidsinn gur e éisteachd ri òraidichean soisgeulach agus daoine àbhaisteach a’ toirt fianais san eaglais a chuidich mi. Bha mi uabhasach déidheil air an eaglais. Bhiomaid a’ coiseachd tro Phàirce Khelvingrove a h-uile Sàbaid dhan eaglais ann an Sràid Ghardner, còta math C&A orm agus Mint Imperials ’nam phòcaid son an t-searmoin.
“Tha e fhathast car doirbh dhomh bruidhinn gu poblach ach is iongantach mar tha daoin’ òga dà-chànanach cho comasach air bruidhinn ann am Beurla cho math ris a’ chànain eile aca. Sin aon de na rudan mìorbhaileach mu dheidhinn foghlam tro mheadhan na Gàidhlig, agus tha mi toilichte gu bheil buidheann làidir thar-phàrtaidh againn sa Phàrlamaid.
“Nuair a bha mise òg bha e mar gun robh sgaradh eadar an ìomhaigh a bha na buidhnean oifigeil a’ toirt seachad agus an t-eòlas a bh’ aig na daoine fhéin oirre mar chànan bheò. Tha i daonnan ’nad chridhe ’s ’nad spiorad. Cha dìochuimhnich mi gu bràth mar a thog iad na sailm aig tìodhlaiceadh m’ athar.
“Chaochail mo mhàthair ann an 2001, ach tha e fhathast caran piantail dhomh smuaineachadh air dol air ais dhan eilein. Tha e gam bhrosnachadh gu mór ge-tà gu bheil ginealach ùr a’ tighinn suas, daoine òga agus iad a’ seinn a h-uile stoidhle, ròc, punc, cho math ri òrain dualchasach. Chan eil nì sam bith cho cumhachdach ri seinn sa Ghàidhlig.”


text:
Ibagué
‘S e prìomh-bhaile na roinne Tolima, ann an Coloimbia,[1] a th’ann Ibagué, neo San Bonifacio de Ibagué.[2] Tha e suidhichte aig 1,285m os cionn ìre na mara ann am meadhan na dùthcha ris taobh na h-aibhne Combeima, 179km air falbh bho Bhogotá.[3] Tha teodhachd meadhan dhe 24° aige, rè a’ bhliadhna. Chaidh am baile a steidheachadh ann an 1551 anns an sgìre ris an canar an Sliabh Meadhanach (Spàinntis: La Cordillera Central), ann an gleann mòr anns na h-Andes. Tha eaconomaidh a’ bhaile gu math crochte air an àiteachas, a bharrachd air sreath fhada dhe gnìomhachasan eile, gnothaichean a’ chofaidh agus a’ chruidh mam measg. Tha àireamh-sluaigh-sluaigh dhe 498,401 aig a' bhaile fhèin ann an 2005, a-rèir a’ chunntas-sluaigh mu dheireadh.[4] 'S e Ibagué an 9mh baile as motha na dùthcha[5] agus an 125mh baile as motha ann an Aimearaga-Laideannach[6] Chaidh am baile a steidheachadh ann an 1550.
Susbaint
Freumhan an Ainm[deasaich | deasaich an tùs]
Mar a b'àbhaist ann an Aimearaga, chruthachadh na Spàinntich ainmean-àite le freumhan anns na creideamhan aca neo mar chuimhne air àiteachan agus daoine ainmeil thall anns an Spàinn: m.e. Sante Fe de Bogotá, Santa Marta agus Santiago de Cali. Mar sin, fhuair am baile an t-ainm aige mar chuimhne air Naomh Boniface,[7] neo Bonifacio ann an Spàinntis. Thathar a' creidsinn gur e ainm Muisca a th'ann an eileamaid Ibagué air sàilleabh gu bheil e suidhichte ann an sgìre far a bheil tòrr ainmean-àite Muisca agus leis gu bheil an sràc a' tighinn aig dheireadh an fhacail.[8]
Sluagh a' bhaile[deasaich | deasaich an tùs]
Ged a tha 498,401 nan tàmh anns a' bhaile, chan eil ach 29,754 dhuibh a' fuireach anns na sgìrean dùthchasail am broinn crìochan a' bhaile. Tha fearrann na dùthcha sin ga roinn eadar na bailtean (Spàinntis: municipios) agus le sin tha gach clachan agus croit fo stiùireadh baile air choireigin.[9] Air adhbharan trioblaidean poiliteagach air an dùthaich, tha a' mhòr-chuid nan daoine anns gach uile baile a-nis a' fuireach anns na bailtean fhèin, is na daoine a' fàgail na sgìrean dùthchasail. Taobh chinnidh, 's e daoine geala/mestizos a th'ann a' mhòr-chuid nan daoine ann an Ibagué, ach tha 0.7% dhe Tùsanaich agus 1.2% air a bheil freumhan ann an Afraga ann. 'S urrainn do 92.6% nan daoine ann an Ibagué leughadh agus sgrìobhadh. A thuilleadh air sin, tha fòn aig an taigh aig 69.8% nan dachannan.[10]
Fèisean[deasaich | deasaich an tùs]
Thathar a’ cumail am iomadach seòrsa dhe fhèis ann an Ibagué. Chithear fèilltean caitligeach, leis gur e dùthaich le mòr-chuid chaitligeach a th’ann fhathast,[11] fèisean na stàite agus tachartasan ionadail a sheallas cho làidir ‘s a tha beairteas cultarail na dùthcha.
- Fèis an Neo-eisimeileachd: 20mh An t-Iuchar.
Daoine Ainmeil[deasaich | deasaich an tùs]
- Jorge Isaacs (1837 - 1895), bàrd agus ùghdar cliùiteach.
- Deogracias Fonseca (1908 - 2006): Ball Comataidh an Airm 1957 agus 1958
- Gabriel París (1910 - 2008): Ceann suidhe na dùthcha eadar 1957 agus 1958.
Ceanglaichean A-mach[deasaich | deasaich an tùs]
Iomraidhean[deasaich | deasaich an tùs]
- ↑ Dùthchannan aig SMO
- ↑ Encyclopedia Britannica
- ↑ Invias
- ↑ Figearan Oifis a' Chunntas-sluaigh
- ↑ Bailtean as motha na dùthcha
- ↑ Mongabay
- ↑ St Boniface
- ↑ Pabellón con Baranda
- ↑ Cololmbia Virtual
- ↑ Bileag fhiosrachaidh DANE
- ↑ Country Studies: Colombia
Arauca • Armenia • Barranquilla • Bogotá • Bucaramanga • Cartagena • Cali • Cúcuta • Florencia • Ibagué • Inírida • Leticia • Manizales • Medellín • Mocoa • Montería • Mitú • Neiva • Pasto • Pereira • Popayán • Puerto Carreño • Quibdó • Riohacha • San Andrés • San José del Guaviare • Santa Marta • Sincelejo • Tunja • Valledupar • Villavicencio • Yopal


text:
- TIOTAL
- Ailbhean o Shoircas Billy Smart a' cluich dhan t-sluagh, Prìomh Shràid , Inbhir Nis
- EXTERNAL ID
- PAN_14_99
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- LINN
- 1950an
- CRUTHADAIR
- J Nairn
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 20428
- KEYWORDS
- Soircas Billy Smart
Priomh Shràid Inbhir Nis
soircasan
ailbheanan
Tha ailbhean o Shoircas Billy Smart a' cluich dhan t-sluagh air a' Phrìomh Shràid, Inbhir Nis, 1950an. Rinn a' chompanaidh-soircais ainmeil seo a'chiad taisbeanadh poblach aca ann an 1946 agus tha a'chompanaidh a'dol fhathast an-diugh, fo stiùireadh nighean-cèile Billy Smart , Kay
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
13 am Faoilleach
'S e 13 am Faoilleach an 13as latha dhen bhliadhna a rèir a' Mhìosachain Ghriogaraich. Tha 352 latha (353 ann am bliadhna-leum) air fhàgail gus deireadh na bliadhna.
Susbaint
Tachartasan[deasaich | deasaich an tùs]
- 1830 - Fhuair a' Bheiniseala a chuid neo-eisimeileachd bho Choloimbia.
Breithean[deasaich | deasaich an tùs]
- 1960 - Eric Betzig, ann an Ann Arbor, Michigan, fiosagaiche a bhuannaich an Duais Nobel ann an Ceimigeachd ann an 2014 còmhla ri William Moerner is Stefan Hell.


text:
- TIOTAL
- Cath-bhuidheann Saor-thoileach Albannaich Lunnainn ann Cinn a' Ghiùthsaich
- EXTERNAL ID
- QZP40_CARD_0242
- ÀITE
- Cinn a' Ghiùthsaich
- SIORRACHD/PARRAIST
- INBHIR NIS: Ceann a' Ghiùthasaich 's Innis
- DEIT
- 1906
- LINN
- 1900an
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 32142
- KEYWORDS
- arm
cairtean
rèiseamaidean
Achdan Pàrlamaid
A' Chiad Chogadh
An Dara Cogadh
Tha a' chairt seo a' sealltainn Cath-bhuidheann Saor-thoileach Albannaich Lunnainn a' tighinn a-steach do Chinn a' Ghiùthsaich. Ann an 1859, thog buidheann de dh'Albannaich Cath-bhuidheann Saor-thoileach Raidhfileach Albannaich Lunnainn. Air an ceann bha am Fo-cheannard Còirneal Iarla Elcho, a thàinig gu bhith na Iarla nan Uamh agus Mairc.
Bha na buidhnean saor-thoileach air an cur air chois an toiseach mar chompanaidhean neo-eisimeileach, le èididhean a bha gu h-ìre mhòr an urra ri gach ball. Ann an 1861, chaidh riaghailtean a chur an clò, a' toirt stiùireadh air nithean leithid smachd agus trèanadh nan oifigearan, agus chaidh na companaidhean a roinn ann an Cath-bhuidhnean Clèireil. Ann an 1871 thàinig iad fo smachd Artaigilean Cogaidh agus Achd Ar-a-mach an dèidh a bhith air an toirt thairis do Rùnaire na Stàite airson Cogaidh. Ann an 1873, thill ùghdarras a-rithist gu na h-Armlainn Bhuidhnean-airm, agus airson na ciad uarach, bha iad ceangailte gu foirmeil ris an Arm Cheangailte.
An dèidh ath-leasachaidhean an airm ann an 1881, bha na Rèisimeidean Saor-thoileach nam pàirt choileanta dhe na rèiseamaidean ionadail. Ann an 1887-1888, chaidh iad air ais gu bhith nam buidhnean saor-thoileach fo na rèiseamaidean stèidhichte. Bha aig na cath-bhuidhnean ris an dùthaich a dhìon, ach cha robh aca ri dhol a-null thairis.
Thàinig na Cath-bhuidhnean Saor-thoileach gu bhith nan Arm Tìreil, an dèidh leasachaidhean Haldane ann an 1908, agus chaidh an atharrachadh gu bhith nan arm-taic anns an Roinn Eòrpa, nam biodh feum air an leithid. Chuireadh seo an gnìomh ann an 1914, nuair a thàinig air an Arm Tìreil a dhol dhan Fhraing


text:
- TIOTAL
- Caismeachd Sgaoilidh 2na Buidheann-chatha nan Camshronach, 1948
- EXTERNAL ID
- GB1796_1999_116_352
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 1948
- LINN
- 1940an
- CRUTHADAIR
- Cook
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 11338
- KEYWORDS
- aodach armailteach
armailt
cogaidhean
airm
arm
làmhachas
cogaidhean mòra
an dara Cath Rèiseamaid de Chamshronaich na Ban-rìgh
Rèiseamaid nan Camshronach
Rèiseamaidean Gàidhealach
Mar phàirt den lùghdachadh air Arm Bhreatainn às dèidh an Dara Cogaidh, chaidh an 2ra Buidhnean-catha Proifeiseanta de na Rèisimeidean coisridh a thoirt far an Òrdugh Batail. Chaidh a' Chaismeachd Sgaoilidh aig na 2na Camshronaich a chumail aig Gearastan nan Camshronach ann an Inbhir Nis, dachaigh na Rèisimeid, air 30 Ògmhios 1948. Chaidh a' chaismeachd a sgrùdadh le Còrnaileir na Rèisimeid, Am Màidsear Seanalair Sir Seumas Drew KBE, CB, DSO, MC. Chaidh Dathan na 2na Buidhhe-catha a chur suas ann an Talla Borg Rìoghail Inbhir Nis às dèidh sgaoileadh na Rèisimeid.
(Chaidh am fiosrachadh seo a thoirt seachad le Taigh-tasgaidh Rèisimeideach nan Gàidheal, Dùn Deòrsa).
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
2) Duniya Di Tha Tha Tha DJ Ashish Aurangabad.mp3 Songs Free Download - Djmaza.com Songs.pk
Download 2) Duniya Di Tha Tha Tha DJ Ashish Aurangabad.mp3
Top Songs List
Related Search :
2) Duniya Di Tha Tha Tha DJ Ashish Aurangabad.mp3 Download,
New Mp32) Duniya Di Tha Tha Tha DJ Ashish Aurangabad.mp3 Download,
Ringtones 2) Duniya Di Tha Tha Tha DJ Ashish Aurangabad.mp3 Download,
Video 2) Duniya Di Tha Tha Tha DJ Ashish Aurangabad.mp3 Download,
Lyrics 2) Duniya Di Tha Tha Tha DJ Ashish Aurangabad.mp3 ,
DJmaza 2) Duniya Di Tha Tha Tha DJ Ashish Aurangabad.mp3 ,
Songspk 2) Duniya Di Tha Tha Tha DJ Ashish Aurangabad.mp3 Download,
vipmarathi 2) Duniya Di Tha Tha Tha DJ Ashish Aurangabad.mp3 Download,
marathi songs 2) Duniya Di Tha Tha Tha DJ Ashish Aurangabad.mp3 Download


text:
- TIOTAL
- Sgeulachd Taistealaiche - A' Biadhadh an Teaghlaich
- EXTERNAL ID
- GB1796_TRAVELLER_INTERVIEW_05
- ÀITE
- Neo-iomchaidh
- DEIT
- 2003
- LINN
- 2000an
- NEACH-FIOSRACHAIDH
- Taigh-tasgaidh is Gaileiridh Ealan Inbhir Nis
- AITHNEACHADH MAOINE
- 11719
- KEYWORDS
- luchd-siubhail
dòighean-beatha
sochairean cion cosnaidh
airgead poblach
luchd-tathaich
taistealaich
Ann an 2003, rinn Taigh-tasgaidh is Gailearaidh Ealain Inbhir Nis taisbeanadh air luchd-siubhail. Ghabh Wille, 's e fhèin na thaistealaiche, pàirt ann an agallamh eachdraidh beul-aithriseach a bha inntinneach agus fiosrachail ach an cuidicheadh e an rannsachadh fiosrachaidh. Ann an seo tha e a' bruidhinn air cumail bìdh ris an teaghlach. (San dealbh-chamara chithear campa àbhaisteach luchd-siubhail mu 1920-1940).
An tàinig mòran den bhiadh agaibh às na b' urrainn dhuibh glacadh no faighinn on talamh?
' 'S e na bha sinn a' dèanamh, bha sinn a' cumail coin shealg. Bhiodh sinn a' marbhadh nan geàrr againn fhìn; bhiodh m' athair a' cur sìos ribean. Chanadh daoine gur e 'born poacher' a bh' ann. Chaidh ar n-àrach air rabaidean, geàrran, easagan - rudan mar sin. Uill iasgach - tòrr iasgaich - bradan air a phoidsigeadh is rudan mar sin. Bhiodh mòran den luchd-siubhail nach feuchadh sin, leithid an fheadhainn a' fuireach air oirean a' bhaile. Nuair a chaidh mo thogail-sa cha robh sinn a' creidsinn ann am fuireach faisg air baile idir; b' ann a-muigh air an dùthaich a bha sinn fad an t-siubhail.
As t-samhradh bha e furasta. Bhiodh m' athair a' dèanamh tòrr obair timcheall nan tuathanasan. 'S e na basgaidean uèir a bhiodh aige - na 'tattie baskets'. Agus, mar a thuirt mi, sa Chèitean bhiodh e ri iasgach nan neamhnaidean, agus bha caithe-beatha math an sin, agus bha na dearcan againn. Cha deach sinn idir dhan Bhlàr - 's ann a bhiodh sinne a' dol gu Rathais. Shuas an seo 's e àite math a bh' ann agus timcheall na Manachainn, eadar a' Mhanachainn agus Inbhir Nis, bhiodh sinn ag obair an sin. Bha an samhradh furasta, ach bha tòrr cruadail ann sa gheamhradh. Ach co-dhiù gheibheadh sinn ar n-airgead on 'dole' - ann an làithean m' athar cha robh airgead 'dole' idir ann!


text:
- TIOTAL
- Teanas ann an Achadh a' Chluig
- EXTERNAL ID
- PAN6_26
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- LINN
- 1950an
- CRUTHADAIR
- J Nairn
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 20213
- KEYWORDS
- teanas
Fosgladh Raon Teanas Achadh a' Chluig as t-samhradh 1953. Bha deich raointean an seo agus bha trì raointean poblach eile aig Pàirce Fhriseal. A thuilleadh orra seo bha club teanas prìobhaidach air Rathad an Easbaig
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive